
Глава първа
РАЗДЕЛ I. ОБЩИ ПОЛОЖЕНИЯ

Чл. 1. Вътрешните правила за управление на цикъла на обществените поръчки в РЦТХ ВАРНА определят реда за: 
1. прогнозиране на потребностите от възлагане, включително за установяване на датите, към които трябва да са налице действащи договори за обществени поръчки; 
2. планиране провеждането на процедурите/обществените поръчки, като се отчете времето за подготовка, провеждане на процедурите/обществените поръчки и сключване на договорите; 
3. определяне на служителите, отговорни за подготовката на процедурите/обществените поръчки и реда за осъществяване на контрол върху тяхната работа; 
4. получаването и съхраняването на заявления за участие, оферти и проекти и реда за определяне състава и начина на работа на комисията за извършване подбор на кандидатите и участниците, за разглеждане и оценка на офертите и за провеждане на преговори и диалог, както и на журито; 
5. сключване на договорите; 
6. проследяване изпълнението на сключените договори и приемането на резултатите от тях; 
7. действията при обжалване на процедурите; 
8. провеждане на въвеждащо и поддържащо обучение на лицата, ангажирани с управлението на цикъла на обществените поръчки; 
9. документиране на етапите от цикъла на обществените поръчки; 
10. архивиране на документите, свързани с управлението на цикъла на 
обществените поръчки; 
11. публикуване на документи в регистъра и на профила на купувача. 
Настоящите вътрешни правила имат за цел да създадат вътрешната  организация, както и да регламентират условията и реда за възлагане на обществени поръчки за строителство, доставки и услуги с цел осигуряване ефективност при разходването на публичните средства при спазване принципите на законосъобразност, публичност, прозрачност, пропорционалност, свободна и лоялна конкуренция, равнопоставеност и недопускане на дискриминация. 

Раздел II. ПРИЛОЖНО ПОЛЕ

Чл. 2. (1) Вътрешните правила за управление на цикъла на обществените поръчки в РЦТХ ВАРНА се прилагат по отношение на възлагане на строителство, доставки и предоставяне на услуги чрез провеждане на:
- открита процедура, 
- ограничена процедура, 
- състезателна процедура с договаряне, 
- състезателен диалог, 
- партньорство за иновации,
- процедура надоговаряне без предварително обявление, 
- конкурс за проект, 
- публично състезание, 
- пряко договаряне, 
- събиране на оферти с обява и 
- покана до определени лица.
(2) Така посочените процедури и обществени поръчки изброени в ал. 1 се възлагат по реда на Закона за обществените поръчки /ЗОП/ и Правилника за прилагане на Закона за обществените поръчки /ППЗОП/. 
(3) Възложителят може да възлага и директно, когато стойността на строителството, доставката или услугата са с прогнозни стойности по чл. 20, ал. 4 от ЗОП. 
Чл. 3. (1) Обществените поръчки, попадащи в стойностните граници на чл. 20, ал. 1, т. 1 от ЗОП се възлагат в зависимост от обекта и специфичните им характеристики чрез регламентираните в чл. 18, ал. 1, т. 1 - 11 от ЗОП видове процедури. 
(2) При наличие на хипотезите по чл. 20, ал. 2 от ЗОП, обществените поръчки се възлагат чрез регламентираните в чл. 18, ал. 1, т. 12 - публично състезание или т. 13 - пряко договаряне от ЗОП процедури. 
(3) При обществените поръчки, попадащи в стойностните граници на чл. 20, ал. 3 от ЗОП се прилага реда за възлагане чрез събиране на оферти с обява или покана до определени лица. Същите не представляват процедури за възлагане на обществени поръчки по смисъла на закона, тъй като не са включени в разпоредбата на чл. 18, ал. 1 от ЗОП, изброяваща видовете процедури. 
(4) Възложителят може директно да възлага обществени поръчки с прогнозна стойност по-малка от стойностните прагове по чл. 20, ал. 4 от ЗОП. Същите не представляват процедури за възлагане на обществени поръчки, тъй като не са включени в разпоредбата на чл. 18, ал. 1 от ЗОП, изброяваща видовете процедури. 
(5) Прогнозната стойност на обществената поръчка се определя от Възложителя и включва всички плащания без данък върху добавената стойност (ДДС), включително предвидените опции и подновявания на договорите, посочени изрично в условията на обществената поръчка. Когато възложителят предвижда награди или плащания за кандидатите или участниците, те се включват при определяне на прогнозната стойност на поръчката. Прогнозната стойност на обществената поръчка трябва да е актуална към датата на откриване на обществената поръчка. Възложителят може да изчисли прогнозната стойност в резултат на проведени пазарни проучвания или консултации. 
Чл. 4. Предварителният контрол за законосъобразност на всички документи и действия, свързани с финансовата дейност по провеждане на процедурите по ЗОП и обществените поръчки по чл. 20, ал. 3 и ал. 4 от ЗОП се осъществява от определено със заповед на директора на РЦТХ – Варна лице.
Чл. 5. (1) Планирането, организирането и провеждането на процедурите за възлагане на обществени поръчки, които се финансират изцяло с бюджетни средства се осъществява от главния счетоводител, ръководител сектор или от работна група/комисия, назначена със заповед на директора на РЦТХ Варна. 
Чл. 6. Дейностите, свързани с мониторинг и отчет по изпълнение договорите за възлагане на обществени поръчки, се осъществяват от заявителите, пряко свързани с предмета на съответната поръчка, съгласувано с директор и главния счетоводител, които извършват текущ контрол на сключените договори.
 
Глава втора
ПРОГНОЗИРАНЕ И ПЛАНИРАНЕ НА ОБЩЕСТВЕНИТЕ ПОРЪЧКИ

Раздел I. ОПРЕДЕЛЯНЕ НА ПОТРЕБНОСТИТЕ И ОПРЕДЕЛЯНЕ НА БЮДЖЕТ

Чл. 7. (1) Определянето на потребностите е етап, в който се извършва анализ на потребностите на РЦТХ ВАРНА, които следва да бъдат удовлетворени за период от 12 месеца. 
(2) Планирането на очакваните потребности за възлагане на обществените поръчки се извършва едновременно с разработването на проекта на бюджет на центъра за следващата календарна година и включва установяване на броя и вида на обществените поръчки, съобразно финансовия ресурс. 
Процесът по планиране на обществените поръчки обхваща изпълнението на следните дейности: 
1. заявяване на потребностите от доставки на стоки, услуги и строителство, тяхното обобщаване и анализ; 
2. изготвяне на разчет за необходимите средства за финансиране на потребностите по т. 1 и изчисляване на прогнозната стойност на предстоящите за възлагане обществени поръчки; 
3. определяне на приложимия ред за възлагане на обществените поръчки, съгласно ЗОП; 
4. разпределяне на отговорностите по подготовката на документацията за възлагане на обществените поръчки между отговорните длъжностни лица; 
5. изготвяне и утвърждаване на План-график на обществените поръчки за период от 12 месеца. 
Чл. 8. (1) В срок до 01 декември на предходната бюджетна година отговорните длъжностни лица могат да заявят потребностите си от доставка на стоки, услуги или строителство, които да бъдат възложени за период от 12 месеца. Заявките включват дейности, които кореспондират с кръга на изпълняваните функции, задължения и отговорности; 
(2) Заявяването на потребностите се извършва чрез изготвяне на обосновано предложение (свободен текст) до директора. Към заявката задължително се посочват мотиви за направените предложения; 
(3) Всички предложения и заявки се докладват на главния счетоводител в срок до 01 декември предходната година, на хартиен носител. 
Чл. 9. (1) "Заявители" по чл. 8, ал. 1 от настоящите правила могат да бъдат всички длъжностни лица в РЦТХ Варна, свързани с предмета на съответната поръчка. 
Чл. 10. (1) В срок до 20 декември на предходната бюджетна година, главният счетоводител, а в негово отсъствие счетоводителят в РЦТХ Варна подготвят и представят на Директора обобщена заявка за потребностите от провеждане на процедури за обществени поръчки (с изключение на поръчките, по които възлагането може да се извърши директно, респективно по реда на чл. 20, ал. 4 от ЗОП), за период от 12 месеца. 
(2) Обобщената заявка по ал. 1 се съставя на база постъпилите заявки по чл. 8 и/или след извършен анализ относно: 
1. наличието на предложения за възлагане на идентични или сходни (систематично свързани) дейности, които са части от предмета на една обществена поръчка; 
2. хода на изпълнението (краен срок, изпълнени обеми и др.) на действащите договори на РЦТХ ВАРНА за периодично повтарящи се доставки и/или услуги, които предстои да бъдат възложени отново през следващия период; 
3. размера на разходите за текущата и за предходната година за периодично повтарящи се доставки и услуги; 
4. необходимостта от корекции (спрямо текущата година) в количествата и/или стойността на периодично повтарящи се доставки и услуги, които ще бъдат възлагани; 
5. възможностите за финансово обезпечаване на заявените потребности през следващата година. 
(3) Преценката по ал. 2, т. 4 може да бъде предшествана от извършване на пазарно проучване възложено на служител, чиито функционални задължения са свързани с предмета на конкретната поръчка. 
Чл. 11. В срок до 28 февруари на следващата година главният счетоводител изготвят проект на график за планираните обществени поръчки, чиито прогнозни стойности изискват провеждане на процедури по ред, предвиден в ЗОП, включително поръчки, чийто избор на изпълнител е чрез събиране на оферти с обява или покана до определени лица, с оглед определяне кои от дейностите могат и следва да бъдат изпълнени, след преценка на приоритетите и размера на средствата, които могат да бъдат осигурени за финансиране на заявените обществени поръчки. 

Раздел II. ИЗГОТВЯНЕ И УТВЪРЖДАВАНЕ НА ПЛАН-ГРАФИК

Чл. 12. (1) В срока по чл. 11 главният счетоводител представят на директора на РЦТХ Варна, за одобряване, План-график на обществените поръчки, които ще се възлагат от РЦТХ Варна за следващите 12 месеца. 
(2) План-графикът на обществените поръчки се изготвя по образец, съгласно Приложение № 1 към настоящите правила и включва всички планирани и одобрени доставки, услуги и строителство по ал. 1, чиито прогнозни стойности изискват процедурите за избор на изпълнител да се извършат по ред, предвиден в ЗОП, в това число обществените поръчки чрез събиране на оферти с обява или покана до определени лица, с изключение на поръчките с директно възлагане. 
(3) В План-графика задължително се включва следната информация: 
1. обект и предмет на обществената поръчка - доставка, услуга, строителство; 
2. вида на процедурата, определена по правилата на чл. 18 от ЗОП и въз основа на планираните средства прогнозна стойност на поръчката; 
3. реда за възлагане на обществената поръчка по реда на ЗОП в съответствие с прогнозната й стойност; 
4. източник на финансиране; 
5. началната дата за стартиране на процедурата; 
6. ориентировъчната дата на обявяване на процедурата; 
7. конкретен служител/и, които ще бъдат отговорни за подготовката на Документацията за съответната обществена поръчка; 
8. наличието на действащ договор със същия предмет; 
9. срок/дата на изтичане на действащия договор. 
(4) При определяне сроковете по ал. 3, т. 5 и т. 6 задължително се взема предвид крайния срок на действие на предходен договор със същия предмет, ако има такъв. 
(5) В План-графика като отговорник за подготовката на заданието за всяка обществена поръчка се посочва служител/и, с чийто функционални задължения е свързан предмета на конкретната обществена поръчка. 
Чл. 13. План-графикът на обществените поръчки се утвърждава директора на РЦТХ Варна. 
Чл. 14. (1) В случай, че през годината възникне необходимост от възлагане на процедури за обществени поръчки, които не са били включени в утвърдения план-график, тъй като не са могли да бъдат предвидени или в случаите на промяна на потребностите на заявителите в рамките на бюджетната година, заявителят инициира изменението му пред директора на РЦТХ Варна и главния счетоводител. 
(2) При възможност за финансово обезпечаване за провеждане на поръчка по ЗОП, която не е била включена в графика, допълнението на План-графикът на обществени поръчки се извършва със заповед на директора на РЦТХ Варна. 
(3) Включените в План-графика обществени поръчки не задължава ръководството на РЦТХ Варна да проведе съответните процедури за възлагане на обществени поръчки. 

Глава трета
ПРОФИЛ НА КУПУВАЧА

Чл. 15. Профилът на купувача се поддържа на централизирана електронна платформа по чл. 39а от Закон за обществените поръчки. 
Чл. 16. (1) Документацията за всяка процедура за обществена поръчка се изготвя от работна група или от въшно за организацията лице, с което възложителя има сключен договор и се докладва на директора за утвърждаване. 
(2) Утвърдената документация по ал. 1 може да се предостави на длъжностно лице, оправомощено със заповед или от въшно за организацията лице, с което възложителя има сключен договор, което създава обособено досие на обществената поръчка в ЦАИС ЕОП публикува в централизираната електронна платформа необходимите документи и всякаква друга информация, относима към поръчката. 
(3) Лицето по ал. 2 отговаря за пълното и своевременно публикуване на документите и информацията, свързани с провеждането на съответната обществена поръчка в Профила на купувача на РЦТХ Варна в сроковете по чл. 19а от ППЗОП. 
(4) При публикуване на документите за обществената поръчка се заличава информацията, по отношение на която участниците правомерно са се позовали на конфиденциалност във връзка с наличието на търговска тайна, както и защитената със закон информация, като се посочва основанието за това. 
(5) При публикуване на документите за обществената поръчка се заличава информацията в съответствие с принципите на защита на личните данни, заложени в Общия Регламент за защита на личните данни (ЕС) 2016/679 на Европейския парламент на Съвета от 27 април 2016 г. и Закона за защита на личните данни. 
Чл. 17. Документите за всяка обществена поръчка се обособяват на профила на купувача в отделна електронна преписка (досие). 

Глава четвърта
ПОДГОТОВКА И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ

Раздел І. ПОДГОТОВКА НА ДОКУМЕНТАЦИЯ ЗА УЧАСТИЕ ПРИ ВЪЗЛАГАНЕ НА ОБЩЕСТВЕНИ ПОРЪЧКИ С ПРОЦЕДУРА ПО ЗОП

Чл. 18. (1) Заявителят изготвя предложение/докладна записка до директора за процедури финансирани със средства от бюджета на РЦТХ Варна, обосноваващи необходимостта от провеждане процедура на обществената поръчка и нейното стартиране. 
(2) При сложни по предмет обществени поръчки, независимо дали същите са включени в графика за провеждане на обществени поръчки или са извън него, със заповед на възложителя може да се назначи работна група за изготвяне на заданието на обществената поръчка, включваща служители на възложителя и/или външни консултанти. 
Чл. 19. (1) Възложителят има право да възлага отделни дейности от управлението на цикъла на обществените поръчки на външни консултанти - експерти с професионална компетентност, свързана с предмета на обществената поръчка. 
(2) Назначаването на външен експерт за работа по съответната процедура за възлагане на обществена поръчка се осъществява след разрешение от Директора. 
Чл. 20. (1) Назначена от възложителя работна група или външния експерт изготвя проект на документацията по процедура за възлагане на процедура за обществена поръчка, която съдържа: 
1. техническите спецификации; 
2. инвестиционните и други проекти, когато се изискват за подготовката на офертата; 
3. методиката за определяне на комплексната оценка на офертата, когато е приложимо; 
4. образци на документи, както и указание за подготовката им; 
5. проект на договор освен когато договорът се сключва при общи условия или нормативен акт определя задължителното му съдържание. 
6. указания.
(2) Документацията може да съдържа и други документи, които Възложителят предоставя или на които се позовава, за да определи характеристиките на поръчката или проекта и реда за провеждане на процедурата, или които са необходими за подготовката на заявленията за участие, офертите или проектите.  
(3) Назначена от възложителя работна група или външния експерт изготвя документацията по процедури на договаряне без предварително обявление и пряко договаряне, която съдържа: 
1. покана за участие в процедурата, която съдържа: 
1.1. предмет на поръчката, включително количество и/или обем и описание на обособените позиции, ако има такива; 
1.2. изисквания на възложителя за изпълнение на поръчката; 
1.3. критерия за възлагане на поръчката, а когато е приложимо - и показателите за комплексна оценка с тяхната относителната тежест, а когато това е обективно невъзможно, подредени по важност в низходящ ред, както и методиката за комплексна оценка на офертите; 
1.4. място и дата за провеждане на преговорите; 
1.5. други изисквания по преценка на възложителя. 
(4) Решенията и Обявленията по ал. 1 и Решението по ал. 2 се изготвят и подписват в ЦАИС ЕОП при спазване на правилата за работа на Системата.
(5) Изготвеният проект на документация се съгласува с главния счетоводител по отношение на прогнозна стойност на поръчката и наличието на бюджетен кредит към момента на откриване на поръчката, както и клаузите на проекта на договор, касаещи условията, сроковете и начина на плащане, гаранцията за изпълнение и неустойките при неизпълнение на договора. 
(6) След съгласуването работната група или външния експерт окончателно окомплектова Документацията за участие и я представя на възложителя за утвърждаване. 
Чл. 21. При възлагане на обществена поръчка чрез процедури на договаряне без предварително обявление и пряко договаряне респ. при прилагане на реда за събиране на оферти с покана до определени лица, лицата, до които се изпращат покани за участие, се определят от възложителя въз основа на обективни критерии и мотивиран доклад по предложение на заявителя. В досието на процедурата за възлагане на обществената поръчка се съхранява и цялата документация, свързана с начина на проучване и подбор на лицата, до които се изпращат покани за участие в процедурата за възлагане на обществена поръчка. 
Раздел II. ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА 

Чл. 22. (1) В зависимост от вида и етапа на процедурата Възложителят издава следните решения: 
1. за откриване на процедурата; 
2. за одобряване на промени в условията по обявена процедура; 
3. за одобряване на поканата за потвърждаване на интерес; 
4. за предварителен подбор; 
5. за приключване на диалога; 
6. за определяне на изпълнител; 
7. за класиране на участниците в конкурс за проект и/или за присъждане на награди и/или други плащания в конкурс за проект; 
8. за прекратяване на процедурата; 
9. за създаване на квалификационна система или за изменение срока на действието й; 
10. за включването или за отказа за включване на заинтересовани лица в динамичната система за покупки или в квалификационна система; 
11. за прекратяване участието в динамична система за покупки или в квалификационна система на лица, които са включени в нея.
 12. за откриване възлагането на обществена поръчка чрез използване на квалификационна система или на динамична система за покупки. 
(2) С решението по ал. 1, т. 1 възложителят одобрява обявлението, с което се оповестява откриването на процедура, а при процедурите по чл. 18, ал. 1, т. 8 - 10 и 13 - поканата за участие, както и документацията към обявлението или към поканата, когато е приложимо. С решението по ал. 1, т. 9 възложителят одобрява обявлението, с което се оповестява създаването на квалификационна система. 
(3) (Доп. - ДВ, бр. 102 от 2019 г., в сила от 01.01.2020 г.) С решението по ал. 1, т. 3 възложителят одобрява и документацията, когато не е одобрена с решението за откриване на процедурата. 
(4) С решението по ал. 1, т. 12 възложителят одобрява документацията и поканата за представяне на оферти или за участие в преговори. 
(5) Решенията по ал. 1, т. 1, 2, 9 и 12 се изготвят по образец.
Чл. 23. (1) Възложителят може, по собствена инициатива или по искане на заинтересовано лице, да направи промени в условията на процедурата, посочени в обявлението, с което се оповестява откриването на процедурата, в поканата за потвърждаване на интерес, в документацията за обществената поръчка и в описателния документ. Промените не трябва да въвеждат условия, които биха променили кръга на заинтересованите лица. 
(2) Заинтересованите лица могат да правят предложения за промени в документите по ал. 1 в 10-дневен срок от публикуването на обявлението в РОП, с което се оповестява откриването на процедурата, и/или от получаване на поканата за потвърждаване на интерес.
(3) Възложителят може да направи промените по ал. 1 еднократно в 14-дневен срок от публикуването в РОП на обявлението, с което се оповестява откриването на процедурата. 
(4) Когато се правят промени в поканата за потвърждаване на интерес, в 14-дневен срок от изпращането й възложителят изпраща на лицата, заявили интерес, нова покана и решението за одобряване на промените. 
(5) При процедури, в които сроковете за получаване на оферти са съкратени по чл. 74, ал. 2 или чл. 133, ал. 2, както и когато сроковете за заявления за участие и/или оферти са съкратени поради необходимост от спешно възлагане, срокът по ал. 2 е тридневен, а по ал. 3 и 4 - 5-дневен. 
(6) След изтичането на срокoвете по ал. 3 - 5 възложителят може да прави промени само в обявените срокове. 
(7) Възложителят удължава сроковете за получаване на оферти, когато: 
1. в случаите по ал. 1 са внесени съществени изменения в условията по обявената поръчка, които налагат промяна в офертите на участниците; новият срок трябва да е съобразен с времето, необходимо на лицата да се запознаят и да отразят промените, но не може да е по-кратък от първоначално определения; 
2. са поискани своевременно разяснения по условията на процедурата и те не могат да бъдат представени в срока по чл. 33, ал. 2; от деня на публикуване на разясненията в профила на купувача до крайния срок за подаване на оферти не може да има по-малко от 6 дни, съответно 4 дни. 
(8) Възложителят удължава обявените срокове в процедурата, когато това се налага във връзка с производство по обжалване или по други обективни причини, които възпрепятстват участието на лицата и възложителят не е могъл да предвиди. 
(9) Възложителят може да определи допълнителен срок в процедурата, когато: 
1. в първоначално определения срок няма постъпили заявления или оферти или е получено само едно заявление или оферта; 
2. срокът по чл. 158, ал. 4 не е достатъчен.
 (10) Промените се оповестяват чрез публикуване на ново обявление от същия вид и на решението, с което те се одобряват. С публикуването на обявлението се смята, че всички заинтересовани лица са уведомени.
(11) Когато в законоустановения срок (чл. 100, ал. 3 от ЗОП) постъпят писмени предложения от заинтересовани лица за промени в документите посочено в ал. 1, те незабавно се насочват с резолюция към назначената от възложителя работна група или външен експерт за преценка относно наличието на основание за изменения. 
(12) При положително становище относно необходимостта от изменение на условията на поръчката, работната група или външния експерт изготвя проект на обявление за поръчка и решение за одобряване, които се подписват от възложителя и се изпращат за публикуване в платформата. 
(13) Документите по ал. 2 се публикуват от лицето по чл. 16, ал. 2 от настоящите правила в електронната платформа в законоустановените срокове. 
(14) Освен писмени предложения от заинтересовани лица, основания за публикуване на обявление за поръчка и решение за одобряване могат да бъдат и мотивирани предложения от длъжностни лица, външни експерти, както и становища на АОП, които съдържат установени несъответствия с изискванията на ЗОП и препоръки за тяхното отстраняване. 
Чл. 24. (1) В случаите, когато в законоустановените срокове постъпят писмено искания за разяснения работната група/лицето, изготвило техническото задание, подготвя проект на писмен отговор. Разяснението се съгласува с възложителя, който го подписва. 
(2) Разясненията се предоставят чрез електронната платформа за публикуване в профила на купувача в законоустановените срокове. 
(3) Не се предоставят разяснения, ако искането е постъпило след срока, определен в ЗОП. 

Раздел III. ЗАДЪЛЖЕНИЯ НА СЛУЖИТЕЛИТЕ, ОТГОВОРНИ ЗА ПОДГОТОВКАТА И ПРОВЕЖДАНЕТО НА ОБЩЕСТВЕНИТЕ ПОРЪЧКИ И КОНТРОЛНОТО ЛИЦЕ

Чл. 25. В срок до 1 декември на текущата година заявителят изготвя предложение/докладна записка/ до директора на РЦТХ Варна за процедури финансирани със средства от бюджета на центъра, обосноваващи необходимостта от провеждане процедура на обществената поръчка и нейното стартиране. 
Заявлението се съгласува с главния счетоводител за наличието на необходимите финансови средства. 
Чл. 26. В срок до 28 февруари на следващата година главният счетоводител представят на директора за одобряване План-график на обществените поръчки, които ще се възлагат от за следващите 12 месеца. 
Чл. 27. Работната група или външния експерт, изготвила документацията по обществената поръчка: 
1. Организира изпращането на необходимата информация до Регистъра на Агенцията по обществени поръчки.
2. Контролира публикуването на всички изискуеми по закон документи в Профила на купувача в установените срокове. 

Раздел IV. ПОДАВАНЕ НА ЗАЯВЛЕНИЯ ЗА УЧАСТИЕ И ОФЕРТИ

Чл. 28. (1) Документите, свързани с участието в процедурата се представят по реда и начина, определен в чл. 47 от ППЗОП, а при при „събиране на оферти с обява“ и „покана до определени лица“ по реда определен в чл. 96а от ППЗОП. 
(2) Срокът за подаване на офертите се посочва в обявлението за поръчка, респективно в Обявата за обществена поръчка по чл. 187 от ЗОП или в Поканата при процедури на договаряне. 
(3) Когато последният ден от срока е неприсъствен, срокът изтича: 
1. В края на двадесет и четвъртия час на първия присъствен ден – при обмен на информация в платформата; 
2. С приключване на работното време на възложителя на първия присъствен ден когато обменът е извън платформата.  
Чл. 29. Съгласно чл. 47, ал. 3 от ППЗОП когато заявлението или офертата или части от нея не се подават чрез платформата или чрез други електронни средства - в случаите по чл. 39а, ал. 8 и 9 от ЗОП и се представят в запечатана непрозрачна опаковка, то в тези случаи: 
1. Постъпилите оферти или заявления за участие за конкретна поръчка се приемат от служителя на РЦТХ Варна и се завеждат в системата за управление на документооборота и работния поток Eventis R7 
2. При получаване на заявлението за участие или на офертата, върху опаковката се отбелязват номер, дата и час на получаване, за което на приносителя се издава документ. Не се приемат заявления за участие и оферти, които са представени след изтичането на крайния срок за получаване или са в незапечатана опаковка или в опаковка с нарушена цялост. 

Раздел V.
КОМИСИЯ ЗА ИЗВЪРШВАНЕ НА ПОДБОР НА КАНДИДАТИТЕ И УЧАСТНИЦИТЕ, РАЗГЛЕЖДАНЕ НА ОФЕРТИ И ЗАЯВЛЕНИЯ ЗА УЧАСТИЕ

Чл. 30. (1) Възложителят със заповед назначава комисия от нечетен брой лица за разглеждане и оценка на получените оферти и заявления за участие. 
(2) В зависимост от реда за възлагане, който се прилага, правното основание за издаването на заповедта е чл. 103, ал. 1 от ЗОП, във връзка с чл. 51 ал. 1 от ППЗОП - при процедурите по ЗОП или чл. 97, ал. 1 от ППЗОП при събиране на оферти с обява, при което определя: 
1. поименния състав и лицето, определено за председател; 
2. сроковете за извършване на работата; 
3.  място на съхранение на документите, свързани с обществената поръчка, до приключване работата на комисията, когато е приложимо.
(3) Заповедта съдържа реквизитите по чл. 51, ал. 1 от ППЗОП. 
(4) При провеждането на процедури за възлагане на обществени поръчки в ЦАИС ЕОП действията по назначаването на оценителна комисия се извършват в платформата. 
Чл. 31. (1) Комисията извършва своята дейност при спазване на разпоредите на Глава пета, Раздел VIII от ППЗОП. 
(2) Членове на комисията по чл. 30 могат да са и външни лица. 
(3) В случаите по ал. 2 възложителят сключва писмен договор с всяко от лицата, привлечени като председател или членове на комисията.
(4) Председателят на комисията: 
1. организира работата на комисията и свиква заседания, когато е необходимо; 
2. информира възложителя за всички обстоятелства, които препятстват изпълнението на поставените задачи в посочените срокове; 
3. отговаря за правилното съхранение на документите, които не са в платформата, до приключване на работата на комисията; 
4. прави предложения за замяна на членове на комисията при установена невъзможност някой от тях да изпълнява задълженията си; 
(5) Членовете на комисията: 
1. участват в работата на комисията; 
2. лично разглеждат документите, участват при вземането на решения и поставят оценки на офертите; 
3. подписват всички протоколи и доклади от работата на комисията. 
(6) Решенията на комисията се вземат с обикновено мнозинство.
(7) Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада по чл. 103, ал. 3 ЗОП. 
(8) Членовете на комисията декларират липсата на конфликт на интереси с кандидатите или участниците и с лицата по чл. 54, ал. 2 и 3 от ЗОП преди разглеждане на документите за съответствие с изискванията към личното състояние и критериите за подбор, поставени от възложителя, а в случаите по чл. 104, ал. 2 и чл. 181, ал. 2 от ЗОП - преди разглеждане на техническото и ценовото предложение. 
(9) Всеки член на комисията е длъжен да си направи самоотвод, когато установи, че: 
1. по обективни причини не може да изпълнява задълженията си;
2. е налице или в хода на процедурата е възникнал конфликт на интереси. 
(10) Възложителят е длъжен да отстрани член на комисията, за когото установи, че е налице конфликт на интереси с кандидат или с участник.
(11) В случаите по ал. 9 и 10 възложителят определя със заповед нов член. 
(12) В случаите по ал. 10 действията на отстранения член, свързани с разглеждане на заявленията за участие и/или офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.
 (13) Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.
 Комисията и всеки от членовете са независими при изразяване на становища и вземане на решения, като в действията си се ръководят единствено от закона.

Раздел VI.
ПРИКЛЮЧВАНЕ НА ПРОЦЕДУРАТА

Чл. 32. (1) Комисията е длъжна да извърши своята дейност в срока, определен от възложителя в заповедта по чл. 103, ал. 1 от ЗОП. В случай, че първоначално определеният от възложителя срок е недостатъчен, председателят докладва на възложителя причините за това. В случай, че възложителят прецени, че причините са обективни, издава заповед за удължаване на срока за работа на комисията. 
(2) За резултатите от дейността си комисията, в зависимост от вида на провежданата процедура, изготвя протокол/доклад. Председателят на комисията представя на възложителя подлежащите на утвърждаване от него документите, заедно с всички други документи, изготвени в хода на работа на комисията, включително представените мостри, ако има такива. 
Чл. 33. (1) След утвърждаване на крайния акт на комисията, в зависимост от вида и етапа на процедурата, Възложителят издава Решение съгласно чл. 22, ал. 1 от ЗОП. 
(2) Решението съдържа реквизитите, посочени в чл. 22, ал. 5 от ЗОП. 
(3) Кандидатите и участниците се уведомяват за решенията по чл. 22, ал. 1, т. 3 - 8, 10 и 11 и чл. 22, ал. 8 от ЗОП в тридневен срок от тяхното издаване чрез съобщение на техните потребителски профили в платформата по чл. 39а, ал. 1 от ЗОП, към което е прикачено съответното решение. 

Глава пета
ОБЖАЛВАНЕ И КОНТРОЛ

Чл. 34. (1) Жалбата се подава до Комисията за защита на конкуренцията, по реда на чл. 199 от ЗОП, с копие и до възложителя, чието решение, действие или бездействие се обжалва. Полученото копие до възложителя се регистрира в системата за управление на документооборота и работния поток Eventis R7. 
(2) При необходимост се изисква становище от заявителя и/или лицето, подготвило техническото задание, както и от председателя и членовете на комисията за провеждане на процедурата. 
(3) Директора на РЦТХ Варна, може да оправомощи длъжностно/и лице/а или външни експерти за участие в производствата, образувани по преписки на Комисията за защита на конкуренцията (КЗК), които подготвят мотивирано становище по допустимостта и основателността на подадената жалба срещу решението на възложителя и осъществяват процесуално представителство. 
(4) След приключване на делата с влязло в сила решение лицето/ата по ал. 3 уведомяват възложителя за изхода на делото и представя за прилагане всички съдебни актове в досието на обществената поръчка. 

Глава шеста
СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА

Чл. 35. (1) След влизане в сила на решението за определения за изпълнител, до определения за Изпълнител по конкретната процедура се отправя покана за представяне на документи и за уговаряне на дата и начин за сключването на договора. 
(2) Договорът се сключва с определения изпълнител, при условие че при подписване на договора определеният изпълнител: 
1. представи документ за регистрация в съответствие с изискването по чл. 10, ал. 2; 
2.  представи документи по чл. 58 от ЗОП, удостоверяващи липсата на основанията за отстраняване от процедурата, както и документи за съответствието с поставените критерии за подбор, включително за третите лица и подизпълнителите, ако има такива; 
3. представи определената гаранция за изпълнение на договора; 
4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт или е поставено от възложителя в условията на обявената поръчка. 
(3) Възложителят не сключва договор, когато участникът, класиран на първо място: 
1. откаже да сключи договор; 
2. не изпълни някое от условията по ал. 2 или 
3. не докаже, че не са налице основания за отстраняване от процедурата. 
(4) В случаите по ал. 3 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител. 
(5) Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на процедурата. 
(6)  Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител. 
(7) Възложителят може да сключи договор за обществена поръчка преди изтичането на 14-дневния срок от уведомяването на заинтересованите кандидати и/или заинтересованите участници за решението за определяне на изпълнител в следните случаи: 
1. изпълнителят е определен в резултат на:
а) процедура по чл. 18, ал. 1, т. 8 - 10 и 13 и има само един поканен участник, или 
б) процедура по чл. 18, ал. 1, т. 8 - 10 и 13, открита на основание чл. 79, ал. 1, т. 4, чл. 138, ал. 1, чл. 164, ал. 1, т. 3 или 4, или чл. 182, ал. 1, т. 1 и има повече поканени участници; 
2. определеният за изпълнител е единственият заинтересован участник и няма заинтересовани кандидати. 
(8) Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение или когато процедурата е открита на основание чл. 79, ал. 1, т. 4, чл. 138, ал. 1, чл. 164, ал. 1, т. 3 или 4, или чл. 182, ал. 1, т. 1. 
(9) В случаите по ал. 2 възложителят няма право да изисква документи: 
1.които вече са му били предоставени или са били предоставени на възложителя, сключил рамковото споразумение, и са актуални; 
2. до които има достъп по служебен път или чрез публичен регистър; 
3. които могат да бъдат осигурени чрез пряк и безплатен достъп до националните бази данни на държавите членки. 
4. по ал. 2, т. 2 - когато се сключва договор въз основа на рамково споразумение без провеждане на вътрешен конкурентен избор.
Чл. 36. (1) След подписване от двете страни договорът се регистрира в системата за управление на документооборота и работния поток Eventis R7, като съответният екземпляр се връчва на изпълнителя. 
(2) В случай, че определеният за изпълнител участник не спази изискванията на чл. 112, ал. 1 от ЗОП или са налице основания по чл. 112, ал. 2 от ЗОП назначената комисия или външния екепсрт писмено уведомява възложителя за възможността да бъде сключен договор с класирания на второ място участник ако има такъв като в случая се прилага ал. 4 на чл. 35, а в случай че няма предлага процедурата да бъде прекратена. 

Глава седма
Раздел I. СЪБИРАНЕ НА ОФЕРТИ С ОБЯВА. ПОКАНА ДО
ОПРЕДЕЛЕНИ ЛИЦА

Чл. 37. (1) Възложителят прилага реда за възлагане чрез събиране на оферти с обява или покана до определени лица, когато обществените поръчки имат прогнозна стойност по чл. 20, ал. 3 от ЗОП, а именно:
1. при строителство - от 80 000 лв. до 300 000 лв.; 
2. при доставки и услуги, с изключение на услугите по приложение № 2 - от 50 000 лв. до 100 000 лв. 
(2) В случаите, когато възлагането на поръчки за строителство, доставки или услуги попада в приложното поле на предходната алинея, заявителят изготвя мотивирана предложение/доклад до Директора на РЦТХ - Варна, относно необходимостта от възлагането на поръчката и обосновава прогнозната стойност. При избор на изпълнител чрез покана до определени лица се посочва и основанието за прилагане на този ред, както и лицето/цата, на които се изпраща поканата. 
(3) Предложението/докладът по ал. 1 се съгласува с главния счетоводител и се докладва на директора, за становище. 
Чл. 38. (1) Документацията при прилагане на реда за събиране на оферти с обява съдържа най-малко следното:
1. указания за участие, вкл. списък с необходимите документи, образци на декларации и други, ако такива се изискват; 
2. обява по образец, която съдържа най-малко следната информация: 
2.1. Наименование на възложителя.
2.2. Обект, предмет и кратко описание на поръчката.
2.3. Критерии за подбор, когато е приложимо.
2.4. Срок за подаване на офертите.
2.5. Срок на валидност на офертите.
2.6. Критерия за възлагане, включително показателите за оценка и тяхната тежест.
2.7. Дата и час на отваряне на офертите.
2.8. Обособени позиции, когато е приложимо.
2.9. Друга информация, когато е приложимо.
3. технически спецификации; 
4. проект на договор. 
(2) Възложителят може да не публикува обява, а да публикуват покана в РОП и да я изпратят до определено лице/лица, когато е налице някое от следните основания: 
1. не е получена нито една оферта и първоначалните условия на поръчката не са променени; 
2. възлагането на обществената поръчка на друго лице е невъзможно поради наличие на авторски или други права на интелектуална собственост, или на изключителни права, придобити по силата на закон или на административен акт, както и когато естеството на доставката или услугата е ограничено до точно определен изпълнител по причини, които не се дължат на възложителя; 
3. необходимо е неотложно възлагане на поръчката поради изключителни обстоятелства и не е възможно спазването на сроковете по чл. 188, ал. 1 от ЗОП; обстоятелствата, с които се обосновава наличието на неотложност, не трябва да се дължат на възложителя; 
4. стоките, предмет на доставка, се произвеждат с цел научноизследователска дейност, експеримент, проучване или развойна дейност и са в ограничено количество, което не позволява формиране на пазарна цена или възстановяване на разходите за тази дейност; 
5. необходими са допълнителни доставки от същия доставчик, предназначени за частична замяна или за увеличаване на доставките, ако смяната на доставчика ще принуди възложителя да придобие стока с различни технически характеристики, което ще доведе до несъвместимост или до технически затруднения при експлоатацията и поддържането; 
6. предмет на поръчката е доставка на стока, която се търгува на стокова борса, съгласно списък, одобрен с акт на Министерския съвет по предложение на министъра на финансите; 
7. за много кратко време възникне възможност да се получат доставки или услуги при особено изгодни условия и на цена, значително по-ниска от обичайните пазарни цени. 
(2) В случаите по ал. 2, т. 1, когато са получени оферти от лица, различни от посочените в поканата, възложителят ги разглежда и класира, ако отговарят на обявените условия и съответстват на публикуваните технически спецификации. 
(3) В случаите по ал. 2, т. 6 възложителят сключва договора за обществена поръчка по правилата на съответната борса.
Чл. 39. След положително становище директора на РЦТХ Варна издава заповед за провеждане на поръчка по настоящата глава и назначава работна група или вълзгата на външен експерт, която/който: 
(1) При събиране на оферти с обява: 
1. изготвя документацията по обществената поръчка и я представя на възложителя за утвърждаване; 
2. следи за публикуване на необходимите документи и информация в платформата по чл. 39а от ЗОП в установените срокове. 
(2) При изпращане на покана до определени лица: 
1. изготвя поканата (в приложимите случаи) и я представя на възложителя за утвърждаване; 
2. следи за публикуване на необходимите документи и информация в платформата по чл. 39а от ЗОП в установените срокове. 
3. организира изпращане на поканата до определените лица. 
Чл. 40. (1) Когато в срок до 3 дни преди изтичане на крайния срок за подаване на оферти постъпи писмено искане за разяснение по условията на обществената поръчка, същото незабавно се насочва с резолюция към лицето посочено за контакт в обявата и/или назначената работна група и/или към външен експерт. 
(2) Лицето по ал. 1 незабавно подготвя проект на разяснение и го представя за подпис от възложителя. Разяснението се подготвя съвместно комисията, изготвила документацията. 
(3) Подписаното разяснение са публикува в Профила на купувача най-късно на следващия работен ден. 
(5) Възложителят удължава срока за получаване на оферти, когато са поискани своевременно разяснения по условията на обществената поръчка и те не могат да бъдат предоставени в срока по чл. 40. Възложителят може да определи допълнителен срок за получаване на оферти, когато в първоначално определения срок няма постъпили оферти или е получена само една оферта. В тези случаи, възложителят публикува съобщение в РОП.
Чл. 41. (1) Директорът със заповед назначава комисия от нечетен брой лица, които да разгледат и класират получените оферти. 
(2) По отношение на дейността на комисията се прилагат правилата на чл. 97 от ППЗОП. 
(3) Резултатите от разглеждането и оценката на офертите и за класирането на участниците се отразяват в протокол. 
(4) Редът за събиране на оферти с обява или покана до определени лица приключва с утвърждаване на протокола на комисията от възложителя. 
(5) Възложителят утвърждава протокола, след което в един и същ ден протоколът се изпраща на участниците чрез съобщение на техните потребителски профили в платформата и се публикува в платформата по чл. 39а, ал. 1 от ЗОП, респ. в профила на купувача и Регистъра на обществените поръчки (РОП), който представлява електронна база данни - част от платформата. 
(6) Възложителят сключва договор за обществена поръчка с определения изпълнител в 30-дневен срок от датата на определяне на изпълнителя. В случаите по чл. 191, ал. 1, т. 3 от ЗОП договорът се сключва не по-късно от 5 работни дни от датата на определяне на изпълнител.
(7) Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини. 
(8) Възложителят може да изменя договор за обществена поръчка при условията на чл. 116 от ЗОП. 
(9) В 30-дневен срок от сключването на договора възложителят, отговорното/отговорините лице/лица или външния експерт изпраща/т за публикуване в РОП обявление за възлагане на обществена поръчка на стойност по чл. 20, ал. 3 или 7 от ЗОП. 
(10) Оправомощеният служител за достъп до платформата по чл. 39а, ал. 1 от ЗОП публикува необходимата информация относно договора за възлагане на обществена поръчка, изпращайки съответното обявление за публикуване в РОП. 

Раздел II. ДИРЕКТНО ВЪЗЛАГАНЕ НА ОБЩЕСТВЕНИ ПОРЪЧКИ

Чл. 42. (1) Правилата по настоящия раздел се прилагат, когато стойността на обществената поръчка по реда на чл. 20, ал. 4 от ЗОП, без данък добавена стойност е по-малка от: 
1. 80 000 лв. - при строителство;
2. 100 000 лв. - при услуги по приложение № 2; 
3. 50 000 лв. - при доставки и услуги извън тези по т. 2. 
(2) В случаите, в които стойността на поръчката е под праговете по чл. 42, ал. 1 от настоящите правила, възлагането е директно, като не се провежда процедура за възлагане на обществена поръчка, както и не се прилага ред за възлагане чрез събиране на оферти с обява или покана до определени лица. 
(3) Когато се възлагат директно обществени поръчки за доставки и услуги на стойност по чл. 20, ал. 4 от ЗОП, отчитането може да се извършва с първични платежни документи. 
Чл. 43. (1) За необходимостта от конкретна поръчка на стойност по чл. 42, ал. 1 от настоящите правила, длъжностното лице/заявител/, което ще се ползва от предмета на поръчката, изготвя мотивирано предложение/заявка/ до Директора на РЦТХ Варна. Когато поръчката е на стойност до размера на една минимална работна заплата за страната към предложението могат да се приложат оферти от пазарно проучване. 
(2) Когато се извършват разходи за доставки и услуги на стойности, допускащи директно възлагане на поръчки, отчитането се извършва с първични платежни документи. 

Глава осма
ПРОСЛЕДЯВАНЕ ИЗПЪЛНЕНИЕТО НА ДОГОВОРИТЕ

Чл. 44. (1) Отговорност по изпълнението на договорите за доставки, услуги или строителство, независимо от приложения по ЗОП ред за избор на изпълнител се носи от конкретния изпълнител. 
(2) Дейностите свързани с мониторинг и отчет по сключените договори по ЗОП се осъществяват от съответния заявител, пряко свързан с предмета на конкретната поръчка, съгласувано главния счетоводител. В тази връзка заявителят може да получи копие от договора. 
(3) В договора за възлагане на обществена поръчка могат да се посочват имената, длъжността, служебен телефон и/или факс, e-mail, на длъжностното лице, което ще осъществява контрол по договора. 
(4) Главният счетоводител извършват допълнителен контрол по изпълнението на сключените договори. 
Чл. 45. (1) Договорът в оригинал и приложенията към него се съхранява при главния счетоводител. 
(2) Главният счетоводител следи за: 
1. спазване на общата стойност и срока за изпълнение на договора; 
2. съответствието на изпълнението с изискванията по договора относно техническите спецификации, изискванията за качество и количество, както и за други параметри, съобразно предмета на поръчката и клаузите на договора. 
Чл. 46. Плащанията по договорите за обществени поръчки се осъществяват от счетоводството на РЦТХ Варна след проверка на необходимите документи. При извършване на последно плащане по даден договор и/или приключване на изпълнението му с изтичане на срок, на всички насрещни права и задължения, счетоводител от структурата на РЦТХ – Варна, изпраща информация до главния счетоводител, до Възложителя и до отговорните лице за конкретната поръчка с цел спазване сроковете за изпращане на информация за прикючил договор в РОП.
Чл. 47. След приключване изпълнението на договор за обществена поръчка и при липса на основание за усвояване на гаранцията за изпълнение, същата се освобождава по ред и в зависимост от формата й, парична сума или банкова гаранция или застраховка. 
Чл. 48. Служител на деловодството на РЦТХ Варна, води регистър на договорите. 

Глава девета
ДОСИЕ НА ОБЩЕСТВЕНА ПОРЪЧКА

Раздел І. ДОКУМЕНТИРАНЕ И ОТЧЕТНОСТ

Чл. 49. (1) Съгласно разпоредбата на чл. 121, ал. 1 от ЗОП възложителите поддържат досие за всяка обществена поръчка с цел осигуряване на Документална проследимост (одитна пътека) по отношение на всички свои действия и решения, както и на действията на комисиите за възлагане на обществени поръчки, независимо дали поръчките се възлагат с електронни средства. 
(2) Досието на обществената поръчка съдържа всички решения, обявления, документацията и други допълнителни документи, разясненията, поканите, протоколите, окончателните доклади на комисията, офертите или заявленията за участие, доказателства за предприетите действия по чл. 44, ал. 3 - 5 от ЗОП, описание на причините, поради които се използват други средства за подаване на документи, различни от електронните при електронното подаване. При осъществен контрол от Агенцията по обществени поръчки се прилагат становището на агенцията и мотивите на възложителя за неприетите препоръки, а в случаите по чл. 237а и чл. 237б от ЗОП - докладите от работата на наблюдателите и от предварителния контрол за законосъобразност. Досието съдържа договора или рамковото споразумение, както и всички документи, свързани с тяхното изпълнение и отчитане. 
(3) Досието за всяка обществена поръчка, освен документите и информацията по предходната алинея включва и: 
1. предложението/доклада/ от заявителите относно иницииране на обществена поръчка, съдържащо информация за определяне на прогнозната стойност; 
2. заповедта за назначаване на комисията за извършване на предварителен подбор на кандидатите и участниците, разглеждане и оценка на офертите или провеждане на преговори и диалог, включително всички заповеди, с които се изменя или допълва нейният състав; 
3. копие или извлечение от регистъра за получените заявления за участие и/или оферти; 
4. обмена на информация между възложителя и други лица или органи във връзка с подготовката и провеждането на процедурата и изпълнението на договора; 
5. информация за обжалването на поръчката, включително жалбата, становищата по нея, решенията и определенията на органите, отговорни за обжалването; 6. документите, представени от определения за изпълнител участник преди сключването на договора; 
7. документ, който удостоверява връщането на мострите, когато е приложимо; 
8. уникалните номера, под които документите са заведени в АОП за  осъществяване на контрол, когато е приложимо; 
9. информация за движението на документите в досието; 
10. заповедите за заместване на ръководител, председател или за упълномощаване на длъжностни лица за извършване действия по възлагане процедури на обществени поръчки; 
11. приемо-предавателни протоколи; 
12. декларации на членовете на комисията за липса на конфликт на интереси, в случаите, в които не са подписани в ЦАИС ЕОП; 
14. копие от сключения договор; 
(4) Досието на обществената поръчка, проведена по процедура или способ, регламентиран в ЗОП може да съдържа и други документи, освен посочените в ал. 2 и ал. 3, съобразно спецификата предмета и проведената процедура. Информацията в досието се организира по начин, който дава възможност за хронологична проследимост на всички действия на отговорните длъжностни лица, във връзка с подготовката, провеждането, приключването и отчитането на изпълнението на процедурата по ЗОП. 

Раздел ІІ. 
СРОК ЗА СЪХРАНЯВАНЕ И ОСИГУРЯВАНЕ НА ДОСТЪП ДО ДОСИЕТО 

Чл. 50. (1) Досиетата на проведените процедури по ЗОП се съхраняват от гл. счетоводител, съобразно сроковете, установени в нормативните актове. 
(2) Електронните документи в досието на обществената поръчка се съхраняват в платформата по чл. 39a, ал. 1 от ЗОП за срок 5 години от годината, в която е приключило изпълнението на договора или е прекратено възлагането. След изтичането на този срок те се архивират за срок 5 години в съответствие със Закона за електронното управление.
 (3) Когато се съхраняват документи на хартиен носител като част от досиетата по чл. 121, ал. 1 от ЗОП и/или информация по чл. 121, ал. 3 от ЗОП, срокът е 5 години от датата на приключване изпълнението на договора или от датата на прекратяване на възлагането. 
(4) Сроковете по ал. 3 могат да бъдат удължени, в случай че това произтича от правила за работа на финансиращи, одитиращи и сертифициращи органи във връзка с предоставянето на средства по проекти и програми от Европейския съюз.

Раздел III
ОБУЧЕНИЕ НА ЛИЦАТА, АНГАЖИРАНИ С УПРАВЛЕНИЕТО НА ЦИКЪЛА НА ОБЩЕСТВЕНИТЕ ПОРЪЧКИ

Чл. 51. (1) Служители, в чиито длъжностни характеристики е заложено изпълнение на функции, свързани с процеса на възлагане на обществени поръчки, както и служители, на които се възлагат отделни дейности по организиране и/или провеждане на обществените поръчки, подлежат на въвеждащо и поддържащо обучение. 
(2) При мотивирано искане от главния счетоводител/финасовия контрольор и по преценка на Директора на РѝТХ - Варна, лицата, ангажирани с управлението на цикъла на обществените поръчки, могат да участват в семинари и обучения, организирани и провеждани от външни лица.

Раздел IV
ПУБЛИКУВАНЕ НА ДОКУМЕНТИ В РЕГИСТЪРА И НА ПРОФИЛА НА КУПУВАЧА.

Чл. 52 (1) Регистърът на обществените поръчки (РОП) представлява електронна база данни - част от платформата по чл. 39а, ал. 1 от ЗОП, с информация за възлаганите обществени поръчки от възложителите по този закон. 
(2) Възложителят и отговорните лица публикуваат в регистъра: 
1. решенията по чл. 22, ал. 1 и 8 от ЗОП; 
2. обявленията по чл. 35, ал. 1 от ЗОП; 
3. обявленията, свързани с провеждане на процедурите по чл. 18, ал. 1, т. 12 и 13 от ЗОП - за оповестяване на откриването, промените, възлагането на поръчките и изменението на договорите; 
4. поканите за участие в процедурите по чл. 18, ал. 1, т. 8 - 10 и 13 от ЗОП; 
5. обявленията за приключване на договорите за обществени поръчки и рамковите споразумения. 
6. обявите за събиране на оферти, поканите до определени лица по чл. 191, ал. 1 от ЗОП, както и обявления за възлагане на обществени поръчки на стойност по чл. 20, ал. 3 или 7 от ЗОП; 
7. документациите за обществени поръчки, с изключение на случаите на чл. 32, ал. 3 и 4 от ЗОП;
8. поканите по чл. 34, ал. 1 и 2 от ЗОП;
9. разясненията, предоставени от възложителите във връзка с обществените поръчки; 
10. протоколите и докладите на комисиите при възлагане на поръчките, съответно на журито в конкурс за проект; 
11. договорите за обществени поръчки и рамковите споразумения, както и приложенията към тях, с изключение на тези, които са публикувани като част от документацията; 
12. договорите за подизпълнение заедно с приложенията към тях; 
13. допълнителните споразумения за изменения на договорите за обществени поръчки и рамковите споразумения заедно с приложенията към тях; 
14. правилата и критериите по чл. 141, ал. 5 от ЗОП; 
15. становищата на Агенцията по обществени поръчки по чл. 232, ал. 8 и чл. 233, ал. 4 от ЗОП, както и тези по чл. 235, ал. 3 от ЗОП, когато е сключено допълнително споразумение. 
16. информацията, свързана с проведени пазарни консултации. 
17. договорите, за които е публикувано обявление за възлагане на поръчка по чл. 26, ал. 1, т. 3 от ЗОП, заедно с приложенията към тях; 
18. допълнителните споразумения за изменения на договорите по т. 17, заедно с приложенията към тях; 
19. докладите за резултатите от предварителния контрол за законосъобразност по чл. 237б, ал. 3 от ЗОП.
(3) Обявленията по ал. 2, т. 2 и решенията, с които те се одобряват, не се публикуват в РОП преди публикуването на съответните обявления в „Официален вестник" на Европейския съюз. 
(4) Публикуваните в РОП обявления по ал. 2, т. 2 не могат да съдържат информация, която се различава от тази, изпратена за публикуване до Службата за публикации на Европейския съюз. 
(5) С публикуването на документите в РОП се приема, че заинтересованите лица, кандидатите и/или участниците са уведомени относно отразените в тях обстоятелства, освен ако друго е предвидено в този закон.
 (6) Документите по ал. 2, които се отнасят до определена обществена поръчка, рамково споразумение или квалификационна система, се обособяват в отделна електронна преписка. 
(7) Регистърът е публичен и достъпът до информацията в него е безплатен и свободен. 
(8) В структуриран вид се въвеждат, съхраняват и публикуват данни на база на документите по ал. 2 най-малко за: 
1. прогнозна стойност; 
2. минимални изисквания към изпълнителя, в случаи и по ред, определени с правилника за прилагане на закона; 
3. стойност при сключване на договор; 
4. стойност при изменение на договор; 
5. предложените от изпълнител единични цени на стоки и услуги в случаи и по ред, определени с правилника за прилагане на закона; 
6. ценовите предложения на участниците по ред, определен в правилника за прилагане на закона; 
7. точно астрономическо време на настъпили събития в рамките на процедура, определени с правилника за прилагане на закона; 
8. брой подадени оферти; 
9. брой класирани оферти; 
10. процента на участие на членовете на обединение, в случай че участва такова; 
11. стойностите на договорите с подизпълнители, наименованията им и техните идентификационни номера. 
(9) Информацията се изпраща в АОП чрез квалифициран електронен подпис в приложимите случаи. 

Преходни и заключителни разпоредби 
§1. Настоящите правила се изготвят на основание чл. 244, ал. 1 от Закон за обществените поръчки, във връзка с чл. 140 от Правилник за прилагане на Закона за обществените поръчки. 
§2. Служителите, заемащи длъжности свързани с планирането, организацията, възлагането, контрола и изпълнението на обществени поръчки са длъжни да се запознаят и да спазват вътрешните правила за възлагане на обществени поръчки. 
§ 3. За неуредените въпроси в настоящите вътрешни правила се прилагат разпоредбите на Закон за обществените поръчки и Правилник за прилагане на Закона за обществените поръчки. 
§ 4. При настъпване на нормативна промяна в ЗОП, ППЗОП или друг законов или подзаконов нормативен акт, водеща до противоречие с настоящите правила, се прилага пряко нормативният акт с по- висша сила. 
§5. Настоящите вътрешни правила, отменят предходните. 
§6. Настоящите вътрешни правила са прегледани и актуализирани и влизат в сила от 14.04.2025 г.

